CELEX: 32007R0719
Language: et
Date: 2007-06-25 00:00:00
Title: Nõukogu määrus (EÜ) nr 719/2007, 25. juuni 2007 , millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes

26.6.2007   
            
            
               ET
            
            
               Euroopa Liidu Teataja
            
            
               L 164/1
            
         
      NÕUKOGU MÄÄRUS (EÜ) nr 719/2007,
   25. juuni 2007,
   millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikleid 60 ja 301,
   võttes arvesse 11. juuni 2007. aasta ühist seisukohta 2007/400/ÜVJP, millega lõpetatakse Libeeria vastu suunatud piirangud, (1)
   
   võttes arvesse komisjoni ettepanekut,
   ning arvestades järgmist:
   
               (1)
            
            
               10. veebruari 2004. aasta ühises seisukohas 2004/137/ÜVJP (mis käsitleb Libeeria vastu suunatud piiranguid) (2) nähti ette ÜRO Julgeolekunõukogu Libeeriat käsitlevas resolutsioonis 1521 (2003) toodud meetmete rakendamine, sealhulgas töötlemata teemantide Libeeriast importimise keeld. Kõnealust keeldu uuendati viimati veel kuueks kuuks 12. veebruari 2007. aasta ühise seisukohaga 2007/93/ÜVJP, millega muudetakse ühist seisukohta 2004/137/ÜVJP, mis käsitleb Libeeria vastu suunatud piiranguid, ja pikendatakse selle kehtivust. (3) ÜRO Julgeolekunõukogu võttis 27. aprillil 2007 vastu resolutsiooni 1753 (2007). Julgeolekunõukogu otsustas muu hulgas lõpetada Libeeriast pärinevate teemante käsitlevad piiravad meetmed. 4. mail 2007 võeti Libeeria Kimberley protsessi sertifitseerimissüsteemi osaliseks. Sellega seoses tuleks Libeeria kanda nõukogu 20. detsembri 2002. aasta määruse (EÜ) nr 2368/2002 (Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses) (4) II lisas loetletud osaliste nimekirja.
            
         
               (2)
            
            
               Nõukogu määrusega (EÜ) nr 234/2004 (5) keelatakse muu hulgas töötlemata teemantide import Libeeriast.
            
         
               (3)
            
            
               Määruse (EÜ) nr 234/2004 artikli 6 lõige 1, millega keelatakse töötlemata teemantide import ühendusse, ja artikli 6 lõige 3, millega keelatakse sellest keelust kõrvalehoidmine, tuleks seetõttu tunnistada alates 27. aprillist 2007 tagasiulatuvalt kehtetuks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 234/2004 artikli 6 lõiked 1 ja 3 tunnistatakse kehtetuks.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 27. aprillist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 25. juuni 2007
      
         
            Nõukogu nimel
         
         
            eesistuja
         
         A. SCHAVAN
         
      
   
   
      (1)  ELT L 150, 12.6.2007, lk 15.
   
      (2)  ELT L 40, 12.2.2004, lk 35. Ühist seisukohta on viimati muudetud ja uuendatud ühise seisukohaga 2007/93/ÜVJP (ELT L 41, 13.2.2007, lk 17).
   
      (3)  ELT L 41, 13.2.2007, lk 17.
   
      (4)  EÜT L 358, 31.12.2002, lk 28. Määrust on viimati muudetud komisjoni määrusega (EÜ) nr 613/2007 (ELT L 141, 2.6.2007, lk 56).
   
      (5)  ELT L 40, 12.2.2004, lk 1. Määrust on viimati muudetud määrusega (EÜ) nr 1819/2006 (ELT L 351, 13.12.2006, lk 1).